2020. gada 30. jūnijā Noteikumi Nr. 417

Rīgā (prot. Nr. 42 18. §)

**Grozījumi Ministru kabineta 2012. gada 18. decembra noteikumos Nr. 934 "**[**Valsts izglītības attīstības aģentūras nolikums**](https://m.likumi.lv/ta/id/282916-valsts-regionalas-attistibas-agenturas-nolikums)**"**

Izdoti saskaņā ar

[Valsts pārvaldes iekārtas likuma](https://m.likumi.lv/ta/id/63545-valsts-parvaldes-iekartas-likums)  
[16. panta](https://m.likumi.lv/ta/id/63545-valsts-parvaldes-iekartas-likums#p16) pirmo daļu

1. Izdarīt Ministru kabineta 2012. gada 18. decembra noteikumos Nr. 934 "[Valsts izglītības attīstības aģentūras nolikums](https://m.likumi.lv/ta/id/282916-valsts-regionalas-attistibas-agenturas-nolikums)" (Latvijas Vēstnesis, 2012, 203. nr.; 2014, 216. nr.; 2016, 215. nr.) šādus grozījumus:

1.1. svītrot 2. punktā vārdus "zinātnes un inovāciju";

1.2. svītrot 3.1. apakšpunktā vārdus "un zinātnē";

1.3. izteikt 3.4. un 3.5. apakšpunktu šādā redakcijā:

"3.4. nodrošināt aģentūras funkciju izpildi Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda programmas "Pētniecība un izglītība" aktivitātē "Stipendijas" un aktivitātē "Inovācijas centri";

3.5. nodrošināt starpniekinstitūcijas funkcijas Latvijas un Šveices sadarbības programmā izglītībā;";

1.4. svītrot 3.7. apakšpunktā vārdus "zinātnes un inovāciju";

1.5. svītrot 3.9., 3.10., 3.14. un 3.15. apakšpunktā vārdus "un zinātnes";

1.6. svītrot 3.17., 3.18. un 3.19. apakšpunktu;

1.7. izteikt 3.20. apakšpunktu šādā redakcijā:

"3.20. nodrošināt Eiropas Savienības struktūrfondu projektu vadību un īstenošanu, ja aģentūra ir projekta iesniedzējs un finansējuma saņēmējs, izņemot Eiropas Savienības fondu darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.5. pasākuma "Atbalsts starptautiskās sadarbības projektiem pētniecībā un inovācijās" un 1.1.1.2. pasākuma "Pēcdoktorantūras pētniecības atbalsts" projektu vadību un īstenošanu, kā arī gadījumus, ja projekta iesniedzējs un finansējuma saņēmējs ir Izglītības un zinātnes ministrijas padotībā esoša iestāde un tā ar aģentūru kā sadarbības partneri ir noslēgusi sadarbības līgumu par projekta vadības un īstenošanas funkciju veikšanu;";

1.8. papildināt noteikumus ar 3.21., 3.22., 3.23. un 3.24. apakšpunktu šādā redakcijā:

"3.21. koordinēt un administrēt atmaksu vai piedziņu studiju un studējošo kredītiem no kredītiestāžu līdzekļiem ar valsts vārdā sniegtu galvojumu, kas izsniegti, pamatojoties uz normatīvo regulējumu par kārtību, kādā piešķir, atmaksā un dzēš studiju kredītu un studējošā kredītu no kredītiestādes līdzekļiem ar valsts vārdā sniegtu galvojumu;

3.22. nodrošināt atmaksāšanu vai piedziņu studiju kredītiem no valsts budžeta līdzekļiem, kas izsniegti, pamatojoties uz normatīvo regulējumu par kārtību, kādā piešķir, atmaksā un dzēš studiju kredītu no valsts budžeta līdzekļiem;

3.23. administrēt un normatīvajos aktos par studiju kreditēšanu noteiktajos gadījumos nodrošināt, ka tiek atmaksāta kredītam pielīdzinātā stipendija zinātniskā grāda ieguvei;

3.24. nodrošināt studiju kredīta un studējošā kredīta dzēšanu un kredītiestāžu rēķinu apmaksu par studiju kredītu procentu maksājumiem normatīvajos aktos noteiktajos gadījumos un noteiktajā kārtībā.";

1.9. papildināt noteikumus ar 4.8., 4.9., 4.10. un 4.11. apakšpunktu šādā redakcijā:

"4.8. studiju un studējošo kreditēšanu reglamentējošajos normatīvajos aktos noteiktajā kārtībā:

4.8.1. nodrošina studiju kredītu un studējošo kredītu no kredītiestāžu līdzekļiem ar valsts vārdā sniegtu galvojumu administrēšanu;

4.8.2. veic noteiktās informācijas apmaiņu starp augstākās izglītības iestāžu kredītu piešķiršanas komisijām un kredītiestādēm, sagatavo pārskatus par studiju un studējošo kreditēšanas norisi un iesniedz tos Izglītības un zinātnes ministrijā, Finanšu ministrijā, augstākās izglītības iestāžu kredītu piešķiršanas komisijā un citās institūcijās;

4.8.3. nodrošina studiju kredītu un studējošo kredītu no valsts budžeta līdzekļiem un kredītiestāžu līdzekļiem ar valsts vārdā sniegtu galvojumu dzēšanu;

4.9. aktualizē datubāzē informāciju:

4.9.1. par studējošiem, kas pieprasījuši studiju kredītu un studējošo kredītu no kredītiestāžu līdzekļiem un kam tas piešķirts līdz 2020. gada 30. martam, kredītu saņēmējiem, to statusa maiņu, kā arī uzkrāj informāciju par minēto kredītu dzēšanu;

4.9.2. par studiju kredītu ņēmējiem izsniegtajiem kredītiem no valsts budžeta līdzekļiem, minēto kredītu un kredītu procentu atmaksu, kā arī uzkrāj informāciju par studiju kredītu dzēšanu;

4.10. apkopo informāciju par doktora studiju programmā pilna laika studējošiem un izmaiņām doktora studiju programmā pilna laika studējošo sarakstā, norādot tos, kas izmanto kredītam pielīdzinātās stipendijas, kā arī izsniedz kredītam pielīdzinātās stipendijas zinātniskā grāda ieguvei un sagatavo to atmaksas grafikus;

4.11. sagatavo valsts budžeta pieprasījumu kārtējam gadam, plānojot līdzekļu apmēru studiju kredītu procentu starpības segšanai, līdzekļus studiju kredītu un studējošo kredītu dzēšanai, studiju kredītu un studējošo kredītu atmaksas apmēru, kā arī līdzekļus studiju un studējošo kreditēšanas administrēšanai normatīvajos aktos noteiktajā kārtībā.";

1.10. svītrot 7.5. apakšpunktā vārdus "zinātnes un inovāciju".

2. Šo noteikumu 1.1., 1.2., 1.3., 1.4., 1.5., 1.6., 1.7. un 1.10. apakšpunkts stājas spēkā 2021. gada 1. jūlijā.

Ministru prezidents A. K. Kariņš

Izglītības un zinātnes ministre I. Šuplinska